Vaellusturinat II :: Näytä viesti - Yrittäjäksi Koillis-Kairaan\nVaellusturinat II Foorumin päävalikko\t Lappi Yrittäjäksi Koillis-Kairaan\nSen verran tuolla Lapissa tulee kulettua työreissulla ja käytettyä majoutuspalveluita, että nämä Inoan liikevaihto käppyrät voidaan jättää omaan arvoonsa.\nEipä tuolla kairassa paljon kuittien perää majoituksesta kysellä. Joten eipä sitä kaikkesta yrittäjä jaksa alveja maksella.\nnyt sinä mikko66 sekoitat kaksi eri asiaa, liikevaihto oli inoan mukaan ollut 60000-70000, mutta liikevoitto, eli se mitä siitä jää yrittäjälle vaihteli -6000 ja olikohan +kymppitonnin välillä. Ihmettelen, miten 60000-70000 liikevaihdosta voisi jäädä 50000 viivan alle, niinkuin tuossa esitit.\nToinen juttu, ettei tuollaista investointia laskiessa voi pimeitä tuloja ottaa huomioon. Ei ne käy pankinjohtajalle lainan takaisin maksun vakuudeksi. Tottakai siinä on mahdollisuus saada vähä leivänpäällistä sillä, että panee osan rahoista kassan ohi, mutta ei liiketoiminnan kannattavuutta voi sen varaan rakentaa, että jättää verot maksamatta.\nUgh, olen puhunut. Menee aika pitkästi ohi varsinaisesta aiheesta.\nEdit: jaa, eipä mennytkään ohi aiheesta, otsikossahan olikin juuri puhe yritystoiminnasta.\n5 hehtaaria metsää\n400 neliön päärakennus\n190 neliön varasto ja saunarakennus muutamalla huoneella\n170 neliön paritalo\nHintapyynti 300 tuhatta\n5 hehtaarin metsäpalstan arvo lienee 50-70k€ joenvarrella, jos puusto on hyvä. 50-luvun päärakennukselle, jota ei ole koskaan peruskorjattu ei kauhean paljon kannata arvoa laskea. Ylläreitä varmasti löytyy, kun alkaa peruskorjaamaan paikkaa.\nUskon kyllä, että matkailuyrittäminen Lapissa voi olla tuottoisaakin touhua, eikä varmasti ihan kaikesta tuloista tarvitse niitä alveja tilitellä, mutta tuollaista 300k€ alkuinvestointia ei luultavasti juuri esim. tuolla paikalla välttämättä saa ihan heti kuoletettua.\nYleensä vielä yrityksille myönnettävät lainat ovat max. pituudeltaan 10 vuotta, 300.000€ lainan kuukausierä 10v maksuajalla 3% korolla olisi noin 2900€, siitä voi jokainen miettiä kuinka monta majoitusta, aamupalaa ja saunaa saa vaeltajille ja kairan kulkijoille kuukaudessa myydä, että saa edes lainanlyhennykset hoidettua. Tämän päälle sitten oma palkka ja käyttökulut.\nJos yhden ihmisen velaton Oy tuottaa vuodessa 50 000 alv 0% miten kotiutaisit sen mahdollisinmman järkevästi, että omaan taskuun jäisi eniten.\nLuulen, että silloin ei ennakoiden välttämiseksi inoassakaan näkyisi, kuin joka toinen vuosi plussaa.\n... mutta liikevoitto, eli se mitä siitä jää yrittäjälle vaihteli ...\nLiikevoitosta on vähennetty mutut ja kikut, liikevaihdoltaan ison yrityksen liikevoitto voi olla 0 e tai jopa negatiivinen, kuitenkin yrittäjä on voinut nostaa isoa palkkaa. Yrityksen kaassaan ei ole siltä vuodelta rahaa jäänyt, tai se on voinut jopa vähentyä.\nKyseessä olevan yrityksen liikevaihto on niin pieni, että siitä ei ole hääviä palkkaa voitu nostaa. Ei ehkä palkkaa ollenkaan?\nJos olis puolet nuorempi, niin eihän tuo nyt niin mahoton yhtälö olisi.\nJos tuon saisi 250 tuhannella ja laina-ajaksi 25 vuotta niin lainan kulut olis jotain 1300 €/kk. Laittaisi akan kirkonkylälle päivätöihin. Kaatelisi mettästä puut lämmitykseen. Ampuisi ja kalastaisi lihat turistien soppahan. Muutama vuorokausi kuititta ja toi 60 veroton liikevaito. Ei mikään mahoton yhtälö.\nNäyttää noilla tuttavien nuorilla lölytyvän ton verran tuvanlainoja muutenkin, ja silti ei tulotaso ole tuon kummempi.\nKyllä se yrittäminen Koillis-Kairassakin pitää perustua rehellisyyteen, joten alvitkin maksetaan. Yrittäminen perustuu ns. monialayrittäjyyteen, luonnontuotteita aletaan keräämään jo alkukesästä. Korvasienillä voi ansaita huomattavia summia, on kuusenkerkät, katajan versot, mustikan lehdet ja sitten tulevat hillat, puolukat, mustikat ja variksenmarjat sekä sienet. Näistä ei tarvitse onneksi veroja maksaa. On metsänistutushommia. Ja erityistukiehdoistahan me ei kerrota mitään. Joten tekevä yrittävä saa leivän täällä, mutta miljonääriksi ei kannata näillä töillä haaveilla. Omasta mielestäni tämän tyyppisten yritysten hinta on kohdallaan, kun se liikkuu 100.000 - 200.000 välillä.\nParemmin voisi päästä alkuun ostamalla juuri esim. joku vanha kyläkoulu parilla eurolla ja siitä lähteä kehittämään hommaa ilman velkakiikkua pienin askelin mahdollisimman monipuolisella tarjonnalla(mönkijät, kelkat, kalastus ja metsästys...)\nToivottavasti mahdollinen liiketoiminta-ajatus noilla tuotteilla jää pelkästään idea-asteelle. Tuota tarjontaa on jo nykyään aivan liikaa. Tämän palstan lukijakunta ei liene paras kohderyhmä asiakkaiksi.\nKun se tuossa juuri minua ihmetyttää, että kun liikevaihto on 60000-70000 kokoluokassa, niin mistä v...sta tempaiset 50000 tuottoa, vai juuriko sieltä pitämällä bordellia?\nTiedän kyllä, että lopputulos, mitä itselle jää ja mitä lukee tilinpäätöksessä, l. inoan tiedoissa, voi hyvällä kirjanpidolla olla täysin laillisesti kaksi eri asiaa, mutta pitää siinä kuitenkin olla liikevaihtoa eri lailla, jotta tuollaisen saa kuoletettua kohtuullisessa ajassa.\nMenkääpä ihmeessä idealistit yrittäjäksi Lappiin , jos kerran se on niin tuottoisaa , tulkaa "miljonääreiksi" , ja tarjotkaa minullekkin halpaa tai kohtuuhintaista majoitusta , kun kuljen sielläpäin , sekä tarjotkaa muut oheistuotteet , joita itse kuitenkin vaaditte , jos olette itse turisteina. Otan ilomielellä vastaan kaikki "Halvat ja edulliset " tarjoukset , joita Te sitten olette tarjoamassa kulkijoille .\nSaattaa vaan se todellisuus yllättää , ja siihen en voi ottaa osaa, jos olette "sinisilmäisenä "lähteneet vuolemaan kultaa , muutenkin kuin Lemmenjoella.\nSe on kuulkaa yrittäjyys nykysuomessa kovassa .\nEi tuo hinta nyt ihan metsässä ole. Tarjoo 250 niin voi lähteekkin.\nJos tuosta paritalon vuokrauksesta ja aamupalan tekemisestä tulee verottomana 50 tuhatta vuodessa, niin saahan siitä paremman tuoton kuin yksiöstä Eirassa. Sekä omalle perheelle kaupanpäälle omakotitalo.\nMistä ihmeestä tuolla Kairassa löytää sellaiset vuokralaiset rapistuneeseen paritaloon, joka maksaa 50.000EUR verotonta sulle näppiin vuodessa?\nVastaus on, ei mistään.\nVarmaan valtaosa esim. Suomen Maatilamatkailu-tiloista on yrittäjäperheille tullut perintönä suvusta. Silti niidenkin kannattavuus on näin lama-aikana todella huono, vaikka ns. alkuinvestointeja ei ole juurikaan tarvinnut tehdä ja TE-keskuksista on saanut tukea jos jonkinmoiseen viritelmään ja projektiin.\nAikuisten oikeasti 300k€ on todella iso raha laittaa kiinni em. kaltaiseen yritykseen, jonka liikevaihto ja tuotto on verrattavissa pikkukylän kirpputorimarketin myyntiin.\nToki toivotan onnea kaikille tuleville erämaayrittäjille, mutta asioita ja lukuja kannattaa kyllä pyöritellä mielessänsä useampaankin otteeseen, ennekuin lähtee velalla ostamaan itselle leipäpuuta.\nItse aion jatkossakin tuolla suunnalla liikkuessani poiketa Tuntsan Pubilla oluella, jos vain ovet ovat auki(enkä tarvitse kuittia)\nYrittäjän elämä on jatkuvaa 24/7 painajaista. Se vähä, mikä jää kaikkien lyhennysten, korkojen ja laskujen sekä verojen jälkeen on niin pieni, ettei sillä palkalla tekisi kukaan palkkatyötä tekevä yhtään mitään. Yrittämisellä ei rikastu Suomessa.\nTuollapäin yrittämistä voi kokeilla jos rahkeet riittää,mutta viimeksi varmaankin ymmärtämättömillä tyhjänpuhujilla.Siihen tarvitaan KOKO perheyksikön panosta pitkällä jänteellä.Lisäksi pitää olla luontoon liittyvien työkuvioiden ohella fyysisesti kykenevä metsätöihin ja kiinteistön huoltotoimiin että edes sitä sektoria saa kuitattua omalla työpanoksella. Myöskään kellokorttia ei kannata leimata työaikaa varten.\nEli tyhjänpuhujien ja täysin tyhjätaskujen onnistumismahdollisuudet ovat nolla.\nKyllä se yrittäminen Koillis-Kairassa kuten muuallakin Suomessa työstä käy. Tulevat vuodet tuovat varmasti uusia haasteita esim. jätevesiasiat ja ei taida tulevaisuudessa paragon-kuitti kassajärjestelmä riittää verottajalle. Uusiin kassajärjestelmiin eivät tietoliikenneyhteyksien nopeudet riitä, mutta toisaalta, kuten täällä on arveltu liikevaihdon pyörivän 50 tuhannen euron paikkeilla vuodessa, niin ei siitä paljon pimitettävää jää. Kaikesta huolimatta vaakakupissa painaa luonnonläheinen yrittäminen, mitä ei haluta rahasampoyrittämiseen vaihtaa, ja voi olla, etteivät kyvytkään riittäisi. Joten vanha sanonta on hyvä, että 1 %:n voitollakin pärjää, ei 1 eurolla ostaa ja 2 eurolla myy.\nEi se mikään arvelu ollut, kun inoasta löytyy kaikkien yritysten tilinpäätöstiedot muutamalla klikkauksella, niin sinun kuin minunkin firman, samoin tämän puheena olevan yrityksen. Joka tapauksessa, toivottavasti löytyy joku, joka ostaa paikan asiallisella hinnalla, jos myyjä suostuu myymään asiallisella hinnalla, ja tämä ostaja osaa kehittää sinne toimivan yritystoimintamallin. Sielläpäin ei todellakaan ole liikaa työpaikkoja ja kunnassa oikeita veronmaksajia.\nKestävät valjaat asuntovanun vetämise... rellusitikka Hölynpöly... 28 10.12.2010 19:35\nKoillis-Kairan kuulumisia hepelto Lappi 99 28.11.2008 18:16


Pixeli › Lauri\nMichael Jacksonin elämä. Matti Vanhasen pääministerikausi. Pyykinpesukoneen pesuohjelma. Nuoruus päättyi, kun aloitin ensimmäisen täyspäiväisen työni, vaikkakin keittämällä kahvia ja surffailemalla netissä. Samalla päättyivät nuoruuden kesälomat, nuo kultaiset kuukaudet ilman huolia ja murheita – ja kesätöitä.\nTyöelämäni on toistaiseksi osoittautunut kovin sattumanvaraiseksi. Ylioppilaskirjoitusten jälkeen tapoin puoli vuotta aikaa työn sisältöön nähden korkealla palkalla. Ei yhtään liian aikaisin eli samana päivänä kun varusmiespalvelus tammikuussa alkoi, päätin siirtyä siviilipalvelukseen. Kasarmilta kotiin palattuani sain puhelun peruskouluni vararehtorilta. Seuraavana aamuna olin sijainen.\nMyöhemmin keväällä tarjoutui mahdollisuus päästä oikeisiin töihin. Vaikka työpaikka oli tunnin matkan päässä, ja lapset ovat rikkaus, juoksin opettajanhuoneesta ulos ovet paukkuen. Kesän aikana sain varmistettua itselleni myös erittäin mieluisan palveluspaikan. Vuoden kuluttua olinkin urakan loppusuoralla, ostamassa Lou Reedille pähkinöitä.\nViime vuodet ovat olleet pitkä ketjureaktio, joka alkoi erään tammikuun aamuna tehdystä päätöksestä. En usko ylempiin voimiin, mutta välillä karma ja kohtalo tuntuvat jopa ihan järkeviltä ajatuksilta. Onko mikään lopulta sattuman varassa? Filosofilta nimensä saanut fiktiivinen kaljupää totesi: everything that happened here, happened for a reason.\nPäämäärättömäksikin luonnehdittu “2000-luvun Twin Peaks” eli Lost päättyi toukokuun lopulla. Katsoin viimeisen jakson viikkoa ennen yliopiston pääsykoetta, ja näin jälkikäteen ajatellen ei ehkä olisi pitänyt. Tiesin kyllä käsikirjoittajien jättävän kysymyksiä auki, mutta aukkojen sijaan ongelmaksi osoittautui loppuratkaisun hyväksyminen.\nLopun kohtaamiseen on kehitelty useita malleja. Yleisimmät mallien vaiheet ovat kieltäminen, vihantunteet, kaupankäynti, masentuminen ja hyväksyminen. Huvittavasti (ja oudosti) kävin vaiheet tavalla tai toisella läpi sekä Lostin että pääsykokeen päättymisen jälkeen. Hyväksymisen sijaan molempien kohdalla kuitenkin vallitsee epätietoisuus.\nMysteerit olivat Lostin polttoaine, jonka avulla mystiselle saarelle mystisesti putoava lentokone mystisine matkustajineen houkuttelivat katsojia. Jotkut lopettivat sarjan katsomisen jo ensimmäisen jääkarhun kohdalla. Epätietoisuus aiheuttaa riippuvuutta, mutta myös pelkoa. Pahimmissa (ja parhaimmissa) kauhuelokuvissa pelon aiheuttajaa ei ikinä näe, joten myös Paranormal Activity on jäänyt näkemättä.\nLost on mielestäni tähän mennessä paras populaarikulttuurin tuotos. Sarjan mahtavuutta on vaikea selittää ihmisille ilman uskovaiseksi leimautumista. Jonkin sortin uskovaisuutta loppuratkaisun nielemiseksi vaaditaankin. Käsikirjoittajien mielestä Lost ei niinkään kerro mysteereistä, vaan ihmiskohtaloista. Ainakin se vie mainiosti pois huomion oman elämän epätietoisuudesta. Ehkä elämässäkään ei loppujen lopuksi ole kyse mysteereistä. Kuka oikeasti haluaisi vastauksen kaikkiin kysymyksiin?\nToukokuun ajaksi sulkeuduin sosiaalisesta mediasta (hyvästi blogit, Facebook ja Twitter) ja keskityin opiskelemaan mediaa (Helsingin yliopiston valtiotieteellisen tiedekunnan viestinnän laitoksen pääsykoe). Samalla toteutin pienimuotoisen remontin – itselleni. YleX TOP4 -listojen inspiroimana päätin koota toukokuun aikana tehtyä, kuultua ja nähtyä luetteloihin.\nKaty Perry – California Gurls Teoriani mukaan levy-yhtiötä häiritsi Tik Tokin julkaiseminen syksyllä, koska siitähän olisi saanut täydellisen kesäbiisin. Katyn ja Ke$han kappaleet saattavat muistuttaa toisiaan, onhan molemmissa räikeästi autotunea sekä samat kirjoittajat, tuottajat ja sävelkulku.\nStromae – Alors On Danse Kappale olisi voinut ilmestyä jo vuonna 1992. En ymmärrä sanoista muuta kuin kertiksen (then we dance), mutta onhan siinä sentään saksofonia.\nFamiljen – Mitt Bästa Samalla aikakaudella jatketaan ja ymmärrän sanoista vain biisin nimen. Olen aina tuntenut jotain perverssiä mielenkiintoa ruotsinkielistä musiikkia kohtaan.\nSalem Al Fakir – Cold Shower Lisää ruotsalaista, mutta sentään englanniksi. Tämä ei tarkoita sitä, että kertiksessä olisi yhtään enempää järkeä: cold shower is a blessing, maybe tomorrow we can answer the question, is cold shower really a blessing?\nFat Freddy’s Drop – Midnight Marauders Ainoa listan oikeasti 90-luvun tuotos. Eräs mystinen graafikko piilotti tämän kultakimpaleen mixteippinsä loppupuolelle vuonna kivi ja heppi. Teipin aloitti Ceebrolistics, hyviä juttuja kaikki.\nMuu liikenne. Kevyenliikenteen väylä käy ahtaaksi, kun vastakkaisesta sunnasta marssii kaksi sauvakävelijää rinnakkain. Vielä hankalampaa on moisen rykmentin ohittaminen takaa päin. Jos reitillesi osuu toinen lenkkeilijä, on molempien vauhti usein sama. Muutaman kilometrin takaa-ajon jälkeen jompi kumpi luovuttaa ja vaihtaa reittiä.\nSuolisto. Usein viimeistään lenkin puolivälissä katse rupeaa hapuilemaan sopivaa vessapaikkaa. Kaikki metsiköt on kuitenkin muutettu näkösuojattomiksi puistoiksi, unohtamatta sitä muuta liikennettä. On hieman hämmentävää, kun koiraansa ulkoiluttava yllättää lenkkeilijän pusikosta ulkoiluttamasta itseään.\nÖtökät. Aerodynamiikka on pielessä tai jostain muusta syystä pieni eliökunta löytää aina tiensä pääni onkaloihin. Olen herännyt keskellä yötä outoon rapinaan, jonka lähteeksi on hetken ravistelun jälkeen selvinnyt korvakäytävästä pudonnut pieni kovakuoriainen. On virhe hieraista silmiä lenkin aikana, seuraavana päivänä saattaa löytyä puolikas kuoriainen silmäluomen alta.\nKuluminen. Jalkapohjat kovettuvat, nännit arpeutuvat ja nivuset hiertyvät. Maratoonareilta saattavat varpaankynnet irrota. He myös rasvaavat takalistonsa – niin epätoivoinen en kuitenkaan ole. Molemmat polvet ovat enemmän tai vähemmän hajonneet viimeisen vuoden aikana. Viimeistään aikaa lääkärille varatessani alan vakavasti harkita sauvakävelyyn siirtymistä.\nTerveellinen elämä turhauttaa\nToukokuun aikana urheilin miltei päivittäin, söin terveellisesti, jätin alkoholin pois sekä pesin hampaat ja naaman asianmukaisilla puhdistusaineilla kaksi kertaa päivässä. En odottanut ihmeitä, mutta lopulta ainoa mikä projektin aikana taisi puhdistua on omatuntoni.\nLaihtuminen. Saat parin viikon aikana kadotettua itsestäsi kolme kiloa, mutta se ei näy missään. Elämäsi parhaat juhlahousut eivät vieläkään mahdu päälle, vuosi sitten kylläkin.\nPuhtaus. Naamassasi ei ole ikinä ollut näin paljon finnejä. Ehkä se johtuu pääsykokeiden aiheuttamasta stressistä, tai sitten ihonpuhdistukseen tarkoitetut aineet ovat suuri huijaus. Hampaat sentään hohtavat, vievät näppärästi huomion isoilta punaisilta pateilta leuassasi.\nHimo. Et oikeastaan koskaan ole himoinnut Lidlin vaniljakreemillä täytettyjä leivonnaisia ym. elintarviketeollisuuden kammotuksia, mutta terveellisen ruokavalion myötä tilanne on hyvinkin toinen. Onneksi kesällä ei mainosteta jäätelöä tai grilliherkkuja.\nMielenrauha. Olet tottunut rentoutumaan lasillisella viiniä iltaisin. Vatsa kurnien huomaat vielä kello kaksi aamuyöllä miettiväsi tabloidisaation yhteiskunnallisia vaikutuksia.\nKertaaminen. Pyrit neljättä kertaa sisään. Pääsykoekirjassa, jota ei ole muutettu kuuteen vuoteen, on alle 200 sivua. Et enää haluaisi lukea sitä.\nAjan hukkaaminen. Tajuat, että pätevän koulutuksen hankkiminen ja työelämään pääseminen siirtyy vuosi vuodelta eteenpäin.\nEpäonnistuminen. Mitä jos? Ikävä kysymys, jota pitäisi mutta ei halua pohtia. Plan B on mainiota kuunneltavaa, mutta ikävää mietittävää.\nOdottaminen. Aikaa kokeen ja tulosten välillä vierähtää noin kuusi viikkoa. Mietit jatkuvasti asioita, joita unohdit koetilanteessa. Vai unohditko? Yritä siinä sitten viettää rentoa ja vapaata lomaa, kesätöitäkin pitäisi hankkia.\nSunnuntai-illat ovat nykyisin yhtä tuskaa ja turhautumista. X Fucktor (mainosten speakerit, ryhdistäytykää), tuo Simon Cowellin nännit nöpöttäen kopioima Idols-versio, on onnistuttu täällä meillä lokalisoimaan pahimmalla mahdollisella tavalla. Välillä tuntuu siltä kuin ohjelma keskittyisi enemmän tuomareiden sielunelämään. Ja kun kilpailijat vihdoin pääsevät ääneen, tekisi mieli vaihtaa kanavaa.\nFucktorin huonoudesta huolimatta olen kuitenkin (enemmän tai vähemmän sivusilmällä) katsonut jokaisen jakson. Onneksi kaukosäätimestä löytyy äänenvaimennin, vielä kun sillä voisi ampua television pirstaleiksi. En olisi ikinä voinut kuvitella kaipaavani tositv-ohjelmaa, mutta kanavan palautelaatikkoon saattaa ilmestyä kuolleita pieneläimiä jos nykyinen sekamelska jatkuu Idolsin tilalla.\nIntohimo vuonna 2003 aloittanutta ohjelmaa kohtaan todennäköisesti kytkeytyy silloin yläastetta lopetelleen teinin mielenmaiseman muutoksiin. Idols kosketti minua ja puhkesin kukkaan. Kilpailijat osasivat oikeasti laulaa, semifinaaleissa Leri Leskisen pimputuksen säestämät esitykset olivat kaikessa yksinkertaisuudessaan mainioita sekä tuomarit sopivassa suhteessa uskottavia ja viihdyttäviä.\nEtsittiin niitä idoleita toki aikaisemminkin, ensimmäinen puhtaasti kaupallinen sovellutus taisi olla Popstars. Kulttuuriteollisuuden hengessä ohjelma teollisesti tuotti lauluryhmiä todistaen sen, että sävelessä pysyvät ihmiset eivät välttämättä löydä yhteistä säveltä. Gimmelin neljäs jäsen Jonna irtautui kokoonpanosta jo alkumetreillä, mikä lopulta olikin vain lopun alkua. Jonnasta tuli ensimmäinen suomalainen R&B-artisti, joka ensin lauloi ei heru ja myöhemmin lii-kullii-kullii-kullii-ku.\nPopstarsista sai alkunsa myös yksi suomalaisen poprockin viime vuosikymmenen voimavaroista. PMMP:n naiset tapasivat toisensa jonottaessaan ohjelman koelauluihin, molemmat tosin putosivat kilpailusta ennen aikojaan. Tätä voidaan tavallaan pitää ohjelman suurimpana saavutuksena. Muovisista lähtökohdista huolimatta PMMP kehittyi kesähitistä kestohitiksi, rusketusraidoista oikeisiin yhteiskunnallisiin kysymyksiin. Toki auringon uv-säteilyn vaikutukset kysymyksiä yhä herättävätkin.\nSiinä missä PMMP vahvistui, jatkoi Gimmel hajoamisprosessiaan. Monikulttuurisuutta edustanut Ushma tajusi, ettei osaa laulaa, ja vaihtoi lipsyncin teatterikorkeakouluun. Jenni Vartiainen tajusi, että osaa homman liiankin hyvin, ja laulaa nykyään lesboista, diskoista ja Turun saaristosta. Cosmopolitanin kanteakin koristanut nainen on glitteristä peseydyttään päättänyt, että hänen kohdallaan Photoshop ei laula. Samaan hengenvetoon voisi vaatia, että Vartiaisen musiikkia ei enää masteroida ja oikeastaan ne keikkojen miksaamisetkin saa jättää sikseen.\nAutotunen aikakaudella musiikin aitous on erittäin kyseenalaista. Hyvänä mittarina voidaan pitää artistin kykyä esittää omaa tuotantoaa livenä, ilman taustanauhaa. Kyvyttömyys tähän kielii koneellisen avustuksen liiallisesta käytöstä. Moni artisti (kuten Madonna) väittää taustanauhojen funktioksi vaikeiden koreografioiden ja siedettävän laulamisen yhdistämisen. Hengästynyt megatähti ei varmasti sisäistä ääntään löydä, mutta Britney Spearsin kaltainen lavalla hyllyminen tuskin hikipisaroita tuottaa.\nSuhtaudun näyttelijöiden yrityksiin tuottaa uskottavaa musiikkia erittäin varautuneesti. Irina Björklund soittakoot sahaansa, Olavi Uusivirta taitaa olla jonkin sortin rajatapaus (teki musiikkia ennen elokuvia). Eniten vaivaa Aleksi Sariolan eli Illin sekoilut musiikin ihmeellisessä maailmassa. Nykyään miestä kuullaan radiosoitossa Brädin kappaleen Mä tarjoon tahdissa. En vieläkään osaa päättää, osaako Sariola laulaa vai tuottaja säätää. Tälläistä kesähittiä sietäisi kuulla, rusketusraitoja unohtamatta.\nTerassikausi on alkanut, vaikka varjossa elohopea kutittelee hädin tuskin kymmentä. Ulkoilmassa alkoholisoitumisesta on tehty keittiöpsykologian kaltaista pseudotiedettä, jossa tutkaillaan auringon kulkukaavioita sekä juomien ja jään suhdetta. Jos täytyy valita oluen ja siiderin välillä, otan lonkeron. En taida olla ainoa, sillä utuisen harmaa menovesi on vuosikausia ollut Alkon myydyin tuote.\n“Vuodesta toiseen suosionsa pitävällä juomalla on erittäin lojaali, merkkitietoinen käyttäjäkunta”, kertoo Hartwallin sivusto Cool Grape lonkerosta. Käymisteitse valmistettu pissa ei nimestään huolimatta maistu rypäleeltä ja uppoaa varsinkin pissiksille. Tätä kirjoittaessa kuulin vastapäisen talon pihalta riemunkiljahduksia. Teini-ikäinen naapurintyttö siellä kavereineen, rööki huulessa ja lonkero kädessä, korkkasi vappuaaton alkaneeksi.\nÄitini ihmetteli näiden nykynuorten tyylitajua. Miksi kaikilla tytöillä on liikaa meikkiä, luonnottoman mustaksi värjätty valtava hiuspehko sekä Kiina Trikoosta (niin se mainoksessakin lausutaan) hankittu musta tekonahkatakki ja legginsit? Ihminen on ymmärtääkseni tieteellisessä mielessä laumaeläin, mutta goottihuoralta näyttäminen on käsittämätön tapa löytää yhteenkuuluvuutta.\nGinan kaltainen muovisuus on pakko yhdistää myös original lonkeroon, ainakin jos katukuvaan ja lehtiin ilmestyneisiin mainoksiin on uskominen. Vahamuseosta karanneet nuoret aikuiset matkalla latotansseihin, peltotietä tarpoen lonkeron maku mielessä. Mainoksen slogan “Suomen kesä aidoimmillaan” ja mannekiinien tyhjät katseet eivät voisi olla ristiriitaisempia.\nRistiriitaisiin tunnelmiin päättyi myös eilinen lounaani helsinkiläisessä ravintolassa. Olin yksin syömässä, joten halusin hoitaa asiani mahdollisimman nopeasti. Onneksi tarjoilijoita oli paljon liikenteessä ja ruoka saapui pöydälle ennätyksellisen nopeasti. Aterian jälkeisen kahvin hörpittyäni sain jostain syystä päähäni ajatuksen maksaa jenkkityyliin: jätin rahat pöydälle ja lähdin. Kukaan ei perääni huudellut, enkä (ainakaan vielä) ole saanut puhelua poliisilaitokselta.\nMieltäni jäi vaivaamaan kaksi kysymystä: onko pöytään maksaminen maassamme hyväksyttävää, ja maksoinkohan nyt ihan varmasti tarpeeksi? Ymmärrän tippaamisen merkkinä hyvästä palvelusta, mutta monessa maassa siitä on muodostunut enemmänkin vakituinen tapa, koska tarjoilijoiden palkat suureksi osaksi muodostuvat tipeistä. Järjettömintä onkin, että joissain maissa tippi lisätään automaattisesti laskuun. Pitääkö huonoa palvelua saaneen ruveta tinkimään laskusta?\nAsiakastyytyväisyyttä koeteltiin lentoliikenteen ja savupilven taistossa, nyt vuorostaan asiakkaat taistelevat saadakseen korvauksia kärsimyksistään. Useamman päivän bussimatka halki keväisen Euroopan kuulostaa kyllä kovin ikävältä. Taivaallisten ongelmien myötä luottamus maalliseen liikenteeseen pitäisi olla luja, sen sijaan VR jatkaa tragikoomisen kärsimysnäytelmänsä esityksiä. Tietokoneet jumissa, vaihteet rikki, junat savuaa, vaunut tippuu, liikaa lunta ja liian vähän rahaa. Eihän rautateillä ole kuljettu kuin vasta muutama vuosisata.\nPositiivisia yllätyksiä voi sekavassa junaliikenteessä kuitenkin tulla vastaan. Kohdalleni osui uusi lähijuna, joka vaikutti siirtymiseltä täysin uudelle vuosituhannelle. Sisätilat olivat avaria, valoisia ja siistejä. Penkeissä oli käytetty nahkaa ja ikkunoiden kohdalla oli pienet pöydät. Odotin pitkään, että käytävälle ilmestyisi kuumia pyyhkeitä tarjoilevaa henkilökuntaa.\nLiikkuessaan uusi juna piti outoa ääntä, joka muistutti keuhkosyöpäpotilaan viimeisiä korahduksia. Asemalle saapuessaan auki olevien ovien hälytysääni oli kuin kammiovärinää ilmoittavan sydänmonitorin tiheä piippaus. Ovien suljeuduttua piippaus muuttui tasaiseksi ja pitkäksi – sydän pysähtyi, ja matka jatkui. Junatiedettä parhaimmillaan.\n< Vanhemmat tekstit


Hotellit Kuressaare Lentokenttä - Varaa majoitus Kuressaari, Viro\nHae hotellit lähellä kohdetta: Kuressaare Lentokenttä\nKuressaari on kuuluisa suosituista nähtävyyksistään, kuten Kuressaare Lentokenttä. Varmista alhaisimmat hinnat matkallesi agoda.fi kautta mihin tahansa hotelliin läheltä Lentokentät maamerkkiä. Majoitus valikoima Kuressaare Lentokenttä maamerkin lähellä vaihtelee suuresti ylellisisten hotellien ja kohtuuhintaisten majatalojen välillä. Agoda.fi:n turvallinen nettivarauslomake on helppo tapa varata hotelleja Kuressaare Lentokenttä kohteen läheltä. Meidän Kuressaari kaupunkisivu sisältää käteviä hakuvälineitä ja laajoja hotellitietoja, jotka mahdollistavat helpon hotellihaun. Yli 150 000 hotellia ympäri maailmaa. Hotelli on helppo löytää agoda.fi sivustolta, läheltä kiinnostavia maanmerkkejä kuten Kuressaare Lentokenttä.\nHotellit lähellä kohdetta Kuressaare Lentokenttä lähin hotelli\nKuressaare Airport Guest House sijaitsee Kuressaaren lentokentän tuntumassa 2 km:n päässä kaupungin keskustasta. Käytettävissä on ilmainen Wi-Fi.\nKaikissa huoneissa on tv. Lisäksi tarjolla on liinavaatteet. Kylpyhuoneet ovat yhteiskäytössä.\nKuressaare Airport -hostellissa on 24h-vastaanotto. Majoituspaikassa on ilmainen pysäköintimahdollisuus. Aamiainen on saatavilla pyynnöstä.\nHostelli on 18,3 km:n päässä Kaalin kraatterista.\nOts kodumajutus sijaitsee 300 metrin päässä Itämerestä ja tarjoaa majoitusta tiilitalossa, jossa on ilmainen Wi-Fi ja sauna. Tarjolla on myös vehreä puutarha, jossa on grillausmahdollisuus.\nVieraat voivat rentoutua satelliitti-tv:tä katsellen, takan edessä tai käyttää majoituspaikan tietokonetta. Käytettävissä on myös oleskelualue, jossa on sohvapöytä. Kylpyhuoneessa on suihku ja ilmaisia kylpytuotteita.\nMinikeittiössä on mikroaaltouuni ja kahvinkeitin. Käytettävissä on myös vedenkeitin ja tarvittavat keittiövälineet.\nOts kodumajutus tarjoaa ilmaisia lainapolkupyöriä ja voi järjestää kuljetuspalvelun veloituksetta. Käytettävissä on ilmainen yksityinen pysäköintimahdollisuus. Kaupungin keskusta on 1,5 km:n päässä ja piispan linna 500 metrin päässä.\nHelene Villa sijaitsee rauhallisella paikalla Kuressaaressa 700 metrin päässä rannasta. Kodikkaissa huoneissa on ilmainen WiFi ja oma kylpyhuone, jossa on lattialämmitys.\nHuoneissa on puukalusteet ja painavat verhot. Niissä on myös taulu-tv.\nAsiakkaiden käytettävissä on yhteinen olohuone ja kalustettu puutarha.\nHelene Villa sijaitsee 1 km:n päässä satamasta ja 700 metrin päässä Kuressaaren keskustasta. Lähin kauppa on 400 metrin päässä.\nDendro Homestay sijaitsee Kuressaaren rauhallisessa osassa 10 minuutin kävelymatkan päässä rannasta ja keskiaikaisesta Kuressaaren linnasta. Tässä kotimajoituspaikassa on käytettävissä ilmainen Wi-Fi.\nHuoneessa on tv, oleskelualue ja oma sisäänkäynti. Ruokailutilassa on mikroaaltouuni, keittiövälineet ja vedenkeitin. Omassa kylpyhuoneessa on suihku ja ilmaisia kylpytuotteita. Kaikista huoneista on puutarhanäköala. Lisämukavuuksiin kuuluu työpöytä, ulkoistuinalue ja liinavaatteet.\nDendro Homestayssa on puutarha, huone, jossa voit pelata pöytätennistä maksutta, sekä sauna, joka on käytettävissä lisämaksusta. Tarjolla on myös vuokrapolkupyöriä. Majoituspaikka tarjoaa ilmaisen pysäköinnin yksityisellä pihalla.\nLähin ruokakauppa on 150 metrin päässä, ja baari on 500 metrin päässä.\nSaarenmaalla sijaitseva Villa Mariett on lähellä tenniskenttää sekä urheilustadionia ja 300 metrin päässä rannalta. Se tarjoaa majoitusta, johon kuuluu terassi, suuri puutarha sekä grillausmahdollisuus.\nVilla Mariettin kodikkaissa huoneissa on puukalusteet. Kaikissa huoneissa on kaapeli-tv, ja jaettu kylpyhuone sijaitsee käytävällä. Tarjolla on ilmainen Wi-Fi.\nKaikilla vierailla on käytettävissään hyvin varustettu jaettu keittiö, jossa voi valmistaa aterioita.\nKuressaaren keskiaikainen linna sekä kaupungin keskusta ovat noin 1 km:n päässä.\nNooruse Majutus sijaitsee Kuressaaressa 1 km:n päässä Itämeren rannalta ja linnanpuistosta. Tarjolla on ilmainen WiFi.\nJokaisessa huoneessa on satelliitti-tv, työpöytä ja liinavaatteet.\nNooruse Majutus tarjoaa 24h-vastaanoton ja terassin. Asiakkaiden käytettävissä on myös yhteinen oleskelualue. Majoituspaikassa on ilmainen pysäköinti.\nMuru Kodumajutus sijaitsee Kuressaaren rauhallisella ja vehreällä asuinalueella 1,5 km:n päässä Itämeren rannasta. Tämän kotimajoituspaikan kaikissa tiloissa on käytettävissä ilmainen WiFi.\nYksilöllisesti sisustetuissa huoneissa on klassiset kalusteet, kuten työpöytä. Asiakkaiden käytettävissä on jaetut kylpyhuonetilat. Huoneista on näköala puutarhaan. Joissakin huoneissa on takka.\nMuru Kodumajutusin asiakkaat voivat rentoutua puutarhassa tai yhteisellä oleskelualueella, jolla on takka, LCD-tv ja radio. Grillausvälineet ovat käytettävissä maksutta. Asiakkaat voivat tilata aamiaisen, joka sisältää voileivän sekä teetä tai kahvia.\nKuressaaren linna on 1,6 km:n päässä majoituspaikasta. Kuressaaren lentoasemalle on matkaa 2 km, ja Kuressaaren golfkeskus 2,7 km:n päässä.\nKraavi Holiday House sijaitsee vehreällä ja rauhallisella paikalla Kuressaaressa 1 km:n päässä vanhastakaupungista ja hiekkarannasta. Majoitustiloissa on ilmainen Wi-Fi.\nHuoneet on sisustettu vaalein värein, ja niissä on puuhuonekalut. Jokaisessa huoneessa on oma suihkulla varustettu kylpyhuone.\nMajoituspaikka sijaitsee vehreän puutarhan ympäröimänä. Paikan päällä on myös grillausmahdollisuus. Asiakkaat voivat rentoutua yhteisessä oleskelutilassa.\nSekä Kuressaaren linja-autoasema että Kuressaaren linna ovat 1,5 km:n päässä Kraavi Holiday Housesta.\nTuule Villa sijaitsee Kuressaaressa 500 metrin päässä kaupungin rannasta. Se tarjoaa ilmaisen Wi-Fi:n, kaapeli-tv:n sekä maksuttomia vuokrapyöriä.\nJokaisessa majoitusyksikössä on klassisesti sisustetut vaaleat sisätilat, täysin varustettu minikeittiö, televisio ja oma kylpyhuone suihkulla. Joistakin huoneista on merinäköala.\nTuule Villan puutarhassa on grillausvälineet. Tenniskenttä on käytettävissä lisämaksusta.\nKuressaaren linna on 700 metrin päässä Tuule Villasta. Kaupungin keskusta on 500 metrin päässä, ja siellä on lukuisia ravintoloita ja kahviloita. Käytettävissä on ilmainen pysäköintialue.\nTuule 1 Home Accommodation sijaitsee alueella Kuressaare, joka on täydellinen paikka tutkia kohdetta Kuressaari ja sen ympäristöä. Täältä käsin vieraat pääsevät helposti näkemään mitä vilkkaan kaupungin eri puolilla on tarjottavana. Hotellilta on helppo pääsy kaupungin must-see -kohteisiin sen kätevän sijainnin vuoksi. Tilat ja palvelut hotellissa Tuule 1 Home Accommodation takaavat vieraille miellyttävän matkan. Tämä hotelli tarjoaa lukuisia palveluita tyydyttääkseen jopa kaikkein vaativimman vieraan. Kaikki hotellin majoitustilat sisältävät valikoituja mukavuuksia, jotka takaavat ainutlaatuisen yöpymisen. Hotellin vapaa-ajan aktiviteettien valikoima takaa paljon tekemistä loman aikana. Tuule 1 Home Accommodation on ihanteellinen paikka matkailijoille, jotka etsivät charmia, viihtyisyyttä ja mukavuuksia kohteessa Kuressaari.\nOvelia B&B sijaitsee yksityisessä talossa rauhallisella Kuressaaren alueella. Saatavilla on ilmainen Wi-Fi. Itämeren rannikko on noin 15 minuutin kävelymatkan päässä.\nMajoituspaikan huoneissa on tv. Omissa kylpyhuoneissa on suihku ja pyyhe. Kaikista huoneista on näköala puutarhaan. Huoneissa on myös liinavaatteet.\nAsiakkaiden käytettävissä on jaettu lounge. Paikan päällä on maksuttomia pysäköintipaikkoja.\nPentti, Finland 14. elokuuta 2015\nAlviine Guesthouse sijaitsee Kuressaaressa. Tässä loma-asunnossa on ilmainen WiFi, ja siihen kuuluu suuri puutarha grillausvälineineen.\nMajoitustiloissa on tv ja patio. Keittiössä on mikroaaltouuni. Omassa kylpyhuoneessa on suihku ja ilmaisia kylpytuotteita.\nPaikan päällä ja ympäristössä voi harrastaa erilaisia aktiviteetteja, kuten golfia, pyöräilyä ja kalastusta.\nJos haluat tutustua ympäristöön, voit käydä 17,4 km:n päässä olevalla Kaalin kraatterilla.\nNooruse Apartment sijaitsee Kuressaaressa, 17 km:n päässä Kaalin kraatterista. Paikan päällä on puutarha ja grilli. Huoneistoon kuuluu patio. Kaikissa tiloissa on ilmainen WiFi, ja paikan päällä on ilmainen yksityinen pysäköintimahdollisuus.\nKeittiössä on uuni ja mikroaaltouuni. Huoneistossa on myös taulu-tv ja kaapelikanavat. Omassa kylpyhuoneessa on kylpyamme tai suihku.\nKuressaare White Villa sijaitsee Riianlahden rannikkokaupungissa Kuresaaressa, ja se tarjoaa majoitusta, johon kuuluu puutarha ja sauna. Keskusta on noin 600 metrin päässä.\nWhite Villassa on alkuperäinen sisustus sekä kuviolliset matot ja tapetit. Tarjolla on myös olohuone, jossa on taideteoksia ja kaunis valkoinen piano. Talossa on myös taulu-tv ja takka.\nTarjolla on 3 wc:tä ja 2 kylpyhuonetta, joissa on suihku. Käytettävissä on myös sauna.\nKuressaare White Villa tarjoaa ruokailutilan ja keittiön, jossa on liesi, jääkaappi, vedenkeitin ja keittiövälineet. Vieraat voivat grillata puutarhassa.\nBussiasema on 1,4 km:n päässä, ja Kuresaare White Villasta on 2,1 km:n matka Kuressaaren lentokentälle.\nPiibelehe Guest Accommodation sijaitsee Kuressaaren merenrantakaupungin rauhallisessa ja turvallisessa kaupunginosassa, 5 minuutin ajomatkan päässä kaupungin keskustasta. Se tarjoaa huoneita ja huoneistoja, joissa on ilmainen WiFi ja minikeittiö.\nHuoneet ovat yksinkertaisesti sisustettuja, ja niissä on taulu-tv ja jääkaappi. Niissä on myös kylpyhuone, jossa on suihku.\nPiibeleheen kuuluu vehreä puutarha, sauna ja lasten leikkipaikka. Asiakkaat voivat vuokrata polkupyöriä ja grillata.\nKuressaaren linja-autoasema on 1,5 km:n päässä majoituspaikasta. Majoituspaikka on 3 km:n päässä Itämeren rannalta.\nVilla Noora on omakotitalon tyylinen huvila Kuressaaressa, 17 km:n päässä Kaalin kraatterilta. Majoituspaikassa on ilmainen yksityinen pysäköintimahdollisuus.\nKeittiössä on astianpesukone. Mukavuuksiin sisältyy myös taulu-tv. Villa Noorassa on myös grillausvälineet.\nSuositut hotellit lähellä Kuressaare Lentokenttä\nSaaremaa GolfklubiGeorg Ots Spa HotelliPost officeKuressaare linnaVenevuokraus\nSaaremaa alue museoSpa Hotelli RüütliAaviks museoKuressaare LentokenttäBella Mimi Kohvik


Lidlin kinkkukisassa kiusallinen moka - yhtiö pyytää anteeksi\n08.12.2015 klo 22:36\nLidlillä on joulukuun ajan käynnissä kinkkukisa, jonka aikana ketju lisää Facebook-sivulleen kuva-arvoituksia asiakkaille.\nKinkkukisaa on käyty Lidl Suomen Facebook-sivulla.\nKuviin on kätketty tunnettujen elokuvien ja kappaleiden nimiä. Itsenäisyyspäivänä sivulla julkaistiin kuva, jossa oli kolme hautakiveä. Kivistä löytyivät nimet Bukowski, Tabermann ja Meriluoto.\nArvoituksen ratkaisu oli Kuolleiden runoilijoiden seura -elokuva. Kampanjan suunnitelleelle mainostoimisto Folkille oli kuitenkin sattunut moka nimien kanssa: yhdysvaltalainen Charles Bukowski kuoli leukemiaan vuonna 1994 ja Tommy Tabermann aivokasvaimeen vuonna 2010, mutta 91-vuotias Aila Meriluoto-Paakkanen on elossa.\n– Meriluodon nimi on päätynyt kuvaan inhimillisen erehdyksen seurauksena, Lidlin viestintäpäällikkö Pilvi-Sisko Riikonen kertoo.\nFolk Finlandin toimitusjohtaja Tommi Laiho on virheestä äärimmäisen pahoillaan.\n– Kuvia on tehty useita kymmeniä, ja kiireen keskellä on tehty virhe eikä asioita ole tarkistettu. Olemme äärimmäisen pahoillamme virheestä. Olemme olleet yhteydessä Aila Meriluotoon ja pahoitelleet asiaa hänelle.\n– Luonnollisesti kannamme vastuun oman Facebook-sivumme sisällöstä. Kuva on poistettu varhain tänään. Pidän tärkeänä sitä, että asia on käyty läpi Aila Meriluodon kanssa. Pahoittelen virhettä ja sen aiheuttamaa mielipahaa, Lidlin markkinointipäällikkö Seppo Niemelä sanoo.


Viinasairaudet ovat lisääntyneet rajusti - Kotimaa - Uutiset - MTV.fi\nKotimaa Julkaistu 05.07.2007 09:51 (Päivitetty 07.07.2007 18:05)\nSuomalaisten alkoholinkäyttö on on noussut jo Ranskan ja Tanskan tasolle. Maksakirroosin aiheuttamien kuolemantapausten määrä on kaksinkertaistunut 15 vuodessa.\nSuomalaisille tyypillisen humalahakuisen juomisen rinnalle on noussut pitkäaikainen alkoholin juonti, mikä on lisännyt merkittävästi kroonisia alkoholisairauksia. Stakesin tutkimus kertoo, että yleisin alkoholikuoleman aiheuttaja on nykyisin maksakirroosi.\nMaksakirroosia on tähän asti pidetty pikemminkin ranskalaisten kuin suomalaisten sairautena, mutta sen aiheuttamien kuolemantapausten määrä on Suomessa tuplaantunut 15 vuodessa. Sairauteen kuoli vuonna 2005 jo lähes tuhat suomalaista, joista miehiä oli kolme neljästä.\nPolttoaineiden hinnat liian korkeita Finnair ongelmissa matkatavaroiden kanssa


90-luvun muumimukit tumma roosa tummanvihreä, ...\n90-luvun muumimukit tumma roosa tummanvihreä\nEhjät ja ikäisekseen siistit ysärimukit. Muutamia valkoisia pisteitä kummankin lasitteessa, punaisessa alareunassa tumma raita ja vihreän yläreunan valkoisessa osassa hitusen tummaa, tullut kun ollut pinottuna ( universal stonella tms pitäisi lähteä). Hinta on kappalehinta. Hyviä tarjouksia kuunnellaa. Normaalit postikulut sis hintaan. Postivakuutettuna tai särkyvälisä halutessa päälle.


ERG Oy yhtiökokous pidetään etäkokouksena 5.5.2021 - Ringside Golf\nEtusivu » ERG Oy yhtiökokous pidetään etäkokouksena 5.5.2021\nERG Oy yhtiökokous pidetään etäkokouksena 5.5.2021\n23.4.2021, klo 18:05\nKUTSU ESPOO RINGSIDE GOLF OY:N VARSINAISEEN KEVÄTYHTIÖKOKOUKSEEN 2021\nEspoo Ringside Golf Oy:n osakkeenomistajat kutsutaan yhtiön varsinaiseen kevätyhtiökokoukseen, joka pidetään keskiviikkona 5.5.2021 klo 18.30 alkaen etäkokouksena vallitsevan koronapandemian vuoksi.\nKokouspaikka: Espoo Ringside Golf Oy:n klubitalo, osoitteessa Nurmikartanontie 5, 02920 Espoo.\nYhtiöjärjestyksen 13 §:n mukaan varsinaiselle kevätyhtiökokoukselle kuuluvat asiat.\nOsakeyhtiölain 5 luvun 16 §:n 2 momentin mukaan yhtiöjärjestyksessä voidaan määrätä, että kokoukseen saa osallistua postin taikka tietoliikenneyhteyden tai muun teknisen apuvälineen avulla. Myös hallitus voi päättää asiasta, jollei yhtiöjärjestyksessä määrätä toisin. Koska Espoo Ringside Golf Oy:n yhtiöjärjestyksessä ei ole toisin määrätty, yhtiön hallitus on päättänyt, että kokous järjestetään etäkokouksena. Kokoukseen voi osallistua myös paikan päällä Espoon Ringside Golf Oy:n klubitalolla.\nVallitsevan koronapandemian vuoksi yhtiön hallitus suosittelee, että osakkaat osallistuvat kokoukseen etäyhteydellä eivätkä tulisi fyysisesti kokouspaikalle.\nKokouspaikalla ovat fyysisesti läsnä ainoastaan yhtiön hallituksen puheenjohtaja, kokouksen puheenjohtaja, toimitusjohtaja ja kokouksen sihteeri sekä muita kokousvirkailijoita.\nYhtiökokous järjestetään etäkokouksena ulkopuolisen palveluntarjoajan Prospectum Oy:n toimesta. Etäkokoukseen osallistujalla tulee olla voimassa oleva sähköpostiosoite, jonne henkilökohtainen kokouslinkki lähetetään sekä tietoliikenneyhteyden mahdollistava tietokone, tabletti tai älypuhelin, jolla voi avata kokoussivun internet-selaimeen (suositellut internet-selaimet: Chrome, Firefox, Edge tai Safari). Osallistujat pääsevät liittymään kokoukseen kokoussivun kautta.\nPuheoikeutta kokouksessa käytetään pääosin kokoussivulla olevan Keskustelu-ikkunan kautta. Mahdolliset äänestykset avataan kokoussivun Keskustelu-ikkunan yläpuolella. Prospectum Oy huolehtii kokouksen tekniikasta ja teknisestä tuesta.\nIlmoittautuminen kokoukseen on auki ja se päättyy sunnuntaina 2.5.2021 klo 24:00. Pyydämme sinua siihen mennessä ilmoittautumaan kokoukseen ensisijaisesti sähköpostilla caddie@ringsidegolf.fi jotta voimme lähettää sinulle henkilökohtaisen kokouslinkin etäkokoukseen.\nKokoussivun henkilökohtaiset osallistumislinkit ja tarkemmat kirjalliset ohjeet osallistumisesta etäkokoukseen lähetetään ilmoittautuneille osallistujille sähköpostitse kokouspäivänä keskiviikkona 5.5.2021 klo 12 jälkeen.\nMikäli et itse osallistu kokoukseen, voit valtuuttaa jonkun muun edustamaan itseäsi kokouksessa. Mikäli osake on kahdella tai useammalla nimellä, tarvitsee kokousedustaja valtakirjan kaikilta osakkeen omistajilta. Toimita valtakirja(t) etukäteen Espoo Ringside Golf Oy:n toimistoon. Valtakirjan voit lähettää postitse Espoo Ringside Golf Oy:n osoitteeseen: Nurmikartanontie 5, 02920 Espoo tai skannattuna osoitteeseen caddie@ringsidegolf.fi. Valtakirjan tulee olla perillä viimeistään sunnuntaina 2.5.2021.\nMikäli ennen kokousta tai kokouksen aikana ohjelman käytössä ilmenee ongelmia, pyydämme soittamaan puh 050 522 0402. (kokouksen teknisenä moderaattorina toimii Jussi Saari, Prospectum Oy, jussi.saari@prospectum.fi puh 050 522 0402)\nKokouspaikalla noudatetaan AVI:n terveysturvallisuusmääräyksiä.\nYhtiökokousasiakirjat: Vuoden 2020 tilinpäätös, hallituksen toimintakertomus ja tilintarkastuskertomus ja tämä kokouskutsu ovat osakkeenomistajien nähtävillä sekä saatavilla yhtiön klubitalolla toimiston aukioloaikoina sekä yhtiön internet-sivuilla www.ringsidegolf.fi.\nPuh: 010 5013100


Elin Blomqvist – Elin Blomqvist-Valtonen\nTekijä: Elin Blomqvist\nKirjoitus on julkaistu Uusimaan mielipidepalstalla 20.1.2022 Porvoon kaupungin sivistyslautakunta käsittelee tänään kokouksessaan Huhtisen päiväkodin tulevaisuutta. Viranhaltijoiden esittämän hankesuunnitelman mukaan vanha päiväkoti peruskorjataan ja päiväkodin pihalle rakennetaan laajennus, jolla päiväkodista saadaan kuusiryhmäinen. Syvää huolta herättää se, että hankesuunnitelmassa ei ole vertailtu uudisrakennusta vaihtoehtona peruskorjaukselle. Hyväksyessään vuoden 2022 talousarviota Porvoon kaupunginvaltuusto on päättänyt Huhtisen päiväkodista seuraavaa: ”Hankesuunnitelmassa…\nDen 23.1 går vi till historiens första välfärdsområdesval och jag ställer upp i Östra-Nyland! Jag ställer upp i detta val eftersom välfärdsområdet i fortsättningen kommer ansvara för sån service som berör oss alla. Social-, och hälsovårdstjänsterna samt räddningstjänsterna finns närvarande I vårt allas liv – nästan dagligen. Jag vill vara med och påverka över hur…\nKirjoitus on julkaistu Uusimaassa 11.1.2022 Muutaman viikon kuluttua käydään aluevaalit. Tarkoitus on valita ne henkilöt, jotka tulevaisuudessa päättävät siitä, miten meidän sosiaali- ja terveyspalvelut sekä pelastuspalvelut jatkossa hoidetaan. Mediassa, vaalikoneissa ja mielipidepalstoilla käydään paljon keskustelua siitä missä palveluita tulisi olla, voiko yksityisiä palveluita käyttää julkisten rinnalla ja mitä Porvoon sairaalalle tulisi tehdä. Yksi osa-alue on…\nMarraskuun alussa ”vietettiin” Naisten palkkapäivä. Naisten palkkapäivällä tarkoitetaan sitä, että sukupuolten välisen palkkaeron vuoksi naiset työskentelevät tämän päivän jälkeen kuvaannollisesti loppuvuoden ”ilman palkkaa”. Tämä sai minut jälleen ajattelemaan sitä, miten paljon enemmän myös meidän kotikunta voisi tehdä tasa-arvon edistämiseksi. Porvoo on paitsi koti noin 51 000 asukkaalle, myös työnantaja yli 3000 työntekijälle. Porvoo edistää monella tasa-arvoa arjen tekojen kautta jo nyt, mutta…\nKirjoitus on julkaistu Uusimaassa 4.10.2021 Kuulemme jatkuvasti kotihoidon huutavasta resurssipulasta ja siitä, että ammattilaiset eivät vain yksinkertaisesti riitä. Kotihoidolla on valtava paine suoriutua tehtävistään vauhdilla ja tehdä ensimmäinen potilaskäynti mahdollisimman nopeasti, jotta olisi edes teoreettinen mahdollisuus keretä päivän muille asiakaskäynneille asetetussa aikaraamissa. Tämä kiire on jatkuvasti esillä keskusteluissa potilaiden ja heidän omaisten kanssa. Keskustelu siitä, että hoitoalan henkilöstö on katkeamisen partaalla,…\nKirjoitus on julkaistu Uusimaassa 10.9.2021 kolumnina Koronapandemia on rokottanut koko yhteiskuntaa ja meidän kaikkien fyysistä ja henkistä hyvinvointia. Lasten ja nuorten hyvinvoinnin korottaminen on nyt yhteiskunnan ykkösprioriteetti, ja hyvä niin. Tosiasia on kuitenkin se, että myös ikääntyneempi sukupolvi on kärsinyt aivan valtavasti pandemiasta. Ikäihmisten yksinäisyydestä puhutaan aika paljon, mutta paljon vähemmän puhutaan siitä, mitä kaikkea muuta…\nMikä tekee Porvoosta parhaan kaupungin perheille? Ei ole yhtä totuutta, vaan jokaisella perheellä on omat asiansa, joita he arvostavat. Siksi kaupungin on tarjottava laajasti erilaisia perheille suunnattuja palveluita ja tekemisen mahdollisuuksia. Meidän perheessämme ykköseksi nousee laadukas varhaiskasvatus. Olemme myös onnellisia siitä, että Porvoossa on laadukkaat neuvolapalvelut. Me olemme leikkipuistojen, puistojen ja ulkoilualueiden sekä -reittien suurkuluttajia,…\nVÄRLDENS BÄSTA BARNMORSKA – MAAILMAN PARAS KÄTILÖ\nBarnmorska – en yrkesgrupp som sällan minns då det är dags att prata löner och arbetsförhållanden, men som är så otroligt viktiga för vårt samhälle. Jag själv har två barn. Vår son fick jag förlösa på Borgå BB tillsammans med barnmorskor jag aldrig glömmer. Barnmorskan spelar en otroligt viktig roll, inte bara under förlossningen, utan…\nUusimaa julkaisi lauantaina 17.4. artikkelin, jossa listattiin kaupunginhallituksen jäsenten poissaoloja. Otsikko oli raflaava ja antoi ymmärtää, että osalla meistä oli kertynyt huima määrä poissaoloja. Kun tekstiä lukee syvemmin, selviää kuitenkin, että kaupunginhallitus on kokoustanut huimat 130 kertaa, eikä kukaan meistä ole ollut estynyt yli 20 kertaa. Itseasiassa, asian voi kääntää niin, että 130 kokouksesta kaikki…\nJulkaistu Uusimaa 18.4.2021 Helmikuun lopussa sain osallistua kaupungin järjestämään jo perinteeksi muodostuneeseen ”Kuuluuko nuorten ääni” -tilaisuuteen. Tilaisuuden konsepti on todella hyvä. Porvoolaiset koululaiset esittävät kysymyksiä, mielipiteitä ja kehitysideoita. Viranhaltijat vastaavat näihin omien vastuidensa mukaan. Meidän päättäjien tehtävänä on kuunnella. Tilaisuus oli todella onnistunut. Oli ihailtavaa kuunnella, kun fiksut nuoret esittivät kiperiä kysymyksiä ja tärkeitä toiveita….